ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0413/97 υποβολή: Kirsi Piha (PPE) προς την Επιτροπή (13 Φεβρουαρίου 1997)

Θέμα: Φόρος προστιθέμενης αξίας στον τομέα της παροχής υπηρεσιών

Η δημιουργία πραγματικά νέων θέσεων απασχόλησης στον τομέα παροχής υπηρεσιών θεωρείται ιδιαιτέρως σημαντική για την επίλυση του προβλήματος της ανεργίας η οποία μαστίζει σχεδόν ολόκληρη την Ευρώπη. Μία μεγαλύτερη και ευρύτερης βάσης μείωση του φόρου προστιθέμενης αξίας για τις επιχειρήσεις του τομέα παροχής υπηρεσιών θα είχε ως αποτέλεσμα να αυξηθεί η ζήτηση κα,ι μέσω αυτής, ο αριθμός νέων θέσεων απασχόλησης. Το εν ισχύι σύστημα, το οποίο έχει θεσπισθεί με την έκτη οδηγία της Ευρωπαϊκής Ένωσης σχετικά με τον φόρο προστιθέμενης αξίας, δεν παρέχει στα κράτη μέλη επαρκείς δυνατότητες να ρυθμίζουν το ύψος του φόρου προστιθέμενης αξίας στον τομέα παροχής υπηρεσιών κατά τρόπο που να συμβάλει στη βελτίωση της απασχόλησης. Πώς σκοπεύει να λάβει υπόψη της η Επιτροπή στις μελλοντικές της προτάσεις την ολοένα και αυξανομένη ανάγκη για μείωση του φόρου προστιθέμενης αξίας στον τομέα παροχής υπηρεσιών;

Απάντηση του κ. Monti εξ ονόματος της Επιτροπής (8 Απριλίου 1997)

Προκειμένου να εκτιμήσει τις επιπτώσεις του μειωμένου συντελεστή φόρου προστιθέμενης αξίας (ΦΑΠ) σε σύγκριση με άλλα δημοσιονομικά μέτρα, η Επιτροπή ανέθεσε μια μελέτη σχετικά με την «πιθανή επίπτωση των φορολογικών μέσων στην απασχόληση (συγκεκριμένα του μειωμένου συντελεστή ΦΠΑ για ορισμένους τομείς)». Η ενέργεια αυτή αποτελούσε επίσης εκπλήρωση μιας δέσμευσης ενώπιον του Κοινοβουλίου στο πλαίσιο της συζήτησης σχετικά με την πρόταση οδηγίας της Επιτροπής για τον συντελεστή ΦΠΑ που θα ισχύει για τα ανθοκομικά και τα φυτοκομικά προϊόντα, η οποία έχει εγκριθεί στο μεταξύ.

Η μελέτη εξέτασε τρεις δυνατότητες δημιουργίας απασχόλησης με τη λήψη φορολογικών μέτρων: μειωμένο συντελεστή ΦΠΑ για ορισμένους (έντασης εργασίας) τομείς, μείωση του συντελεστή των άμεσων φόρων και μειωμένες εργοδοτικές εισφορές κοινωνικής ασφάλισης. Όλες οι δυνατότητες θα έπρεπε να ήταν ουδέτερες σε σχέση με το εισόδημα και για το λόγο αυτό εξετάστηκαν δύο αντισταθμιστικά μέτρα: γενική αύξηση του κανονικού συντελεστή του ΦΠΑ και αύξηση του φόρου των καυσίμων.

Η μελέτη κατέληξε στο συμπέρασμα ότι η πολιτική της αντισταθμιστικής μείωσης του ΦΠΑ σε ορισμένες υπηρεσίες έχει μόνο οριακές επιπτώσεις στην απασχόληση ενώ η πολιτική της αντισταθμιστικής μείωσης της άμεσης φορολογίας δεν φαίνεται να έχει καμμιά επίπτωση. Αντίθετα, η αντισταθμιστική μείωση των εισφορών κοινωνικής ασφάλισης έχει τις πιο θετικές επιπτώσεις συνολικά στην απασχόληση.

Αξίζει επίσης να επισημανθεί ότι σύμφωνα με την ισχύουσα κοινοτική νομοθεσία για το ΦΠΑ ένα μεγάλο φάσμα υπηρεσιών εξαιρείται από το ΦΠΑ ή φορολογείται με μειωμένο συντελεστή, ειδικά στον χρηματοπιστωτικό τομέα, στον τομέα της υγείας και στον τομέα των μεταφορών.
ΓΡΑΠΤΗ ΕΡΩΤΗΣΗ E-0898/97 υποβολή: Johanna Maij-Weggen (PPE) προς την Επιτροπή (12 Μαρτίου 1997)

Θέμα: Παροχή βοήθειας σε Βιρμανούς πρόσφυγες

Μπορεί να ανακοινώσει η Επιτροπή πόσα χρήματα διέθεσε κατά το 1995 και 1996 για διάφορα προγράμματα παροχής βοήθειας στη Βιρμανία ή σε Βιρμανούς πρόσφυγες στις χώρες που περιστοιχίζουν τη Βιρμανία;

Μπορεί να ανακοινώσει η Επιτροπή για ποια συγκεκριμένα προγράμματα πρόκειται;

Aπάντηση του κ. Marνn εξ ονόματος της Επιτροπής (7 Aπριλίου 1997)

Στο πλαίσιο του κονδυλίου αριθ. B7-212 του προϋπολογισμού το 1995 από την Επιτροπή χρηματοδοτήθηκαν 3 έργα: βοήθεια για την αυτάρκεια προσφύγων, αναγκαστικά μετακινηθέντων προσώπων και εκριζωμένων πληθυσμών.

>TABLE>

Στο πλαίσιο του ίδιου κονδυλίου του προϋπολογισμού, το 1996 χρηματοδοτήθηκαν έξη έργα.

>TABLE>

Κατά το ίδιο χρονικό διάστημα η Επιτροπή, στο πλαίσιο της ανθρωπιστικής βοήθειας, χρηματοδότησε και άλλα έργα τα οποία αναφέρονται σε έγγραφο το οποίο διαβιβάζεται απευθείας προς το Αξιότιμο Μέλος του Κοινοβουλίου και προς τη Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0849/97 υποβολή: Josι Apolinαrio (PSE) προς την Επιτροπή (10 Μαρτίου 1997)

Θέμα: Κατανομή ανά τομέα και κράτος μέλος των πιστώσεων που χορηγούνται κατ 7εφαρμογήν του άρθρου 10 του ΕΤΠΑ

Έχοντας υπόψη ότι η εφαρμογή του άρθρου 10 του ΕΤΠΑ εξαρτάται σε μεγάλο βαθμό από τη διακριτική ευχέρεια της Επιτροπής και αναγνωρίζοντας τη διεθνική συμμετοχή σε πολλά από τα σχέδια που χρηματοδοτούνται μέσω του άρθρου αυτού, ζητείται από την Επιτροπή:

1. ο κατάλογος των χορηγήσεων που κοινοποιήθηκαν κατά τη διάρκεια των τρεχουσών δημοσιονομικών προοπτικών, αναφέροντας τον αριθμό των αιτήσεων υποψηφιότητας που υπεβλήθησαν και επιλέγησαν ανά κράτος μέλος και το ποσό της χρηματοδοτικής συμμετοχής του ΕΤΠΑ.

2. ο προϋπολογισμός που προβλέπεται για το άρθρο 10 έως τη λήξη των δημοσιονομικών προοπτικών και το σημερινό στάδιο εκτέλεσης των πιστώσεων πληρωμών και υποχρεώσεων.

Aπάντηση της κας Wulf-Mathies εξ ονόματος της Επιτροπής (17 Απριλίου 1997)

Ο κατάλογος των προσκλήσεων για υποβολή προτάσεωνπου έχουν ήδη δημοσιευθεί στο πλαίσιο του άρθρου 10 του κανονισμού του Ευρωπαϊκού Ταμείου Περιφερειακής Ανάπτυξης (ΕΤΠΑ) ((ΕΕ L 193 της 31.7.1993, σ. 34 )) εμφαίνεται κατωτέρω με ένδειξη του ποσού της χρηματοδοτικής συμμετοχής του ΕΤΠΑ για κάθε τομέα δραστηριότητας.

>TABLE>

Όσον αφορά τον αριθμό των υποψηφιοτήτων που υποβλήθηκαν και επελέγησαν ανά κράτος μέλος, το Αξιότιμο Μέλος του Κοινοβουλίου μπορεί να αναφερθεί, ως προς τον τομέα των ενεργειών με καινοτόμο χαρακτήρα, στην απάντηση που παρασχέθηκε από την Επιτροπή στη γραπτή ερώτηση Ε-2147/96 του κ. Howitt ((ΕΕ C 11 της 13.01.1997 )).

Όσον αφορά, αφενός, τα πρότυπα πειραματικά αστικά έργα για τα οποία υπεβλήθησαν 503 προτάσεις και, αφετέρου, τα πρότυπα πειραματικά έργα πολεοδομίας, για τα οποία παρελήφθησαν 142 φάκελοι, η γεωγραφική κατανομή τους διευκρινίζεται κατωτέρω:

>TABLE>

Διευκρινίζεται ότι η οριστική επιλογή αυτών των έργων δεν έχει ακόμη πραγματοποιηθεί και ότι οι προτάσεις που αφορούν την πολεοδομία έχουν διακρατική και πολυπεριφερειακή διάσταση. Η εθνικότητα του υποβάλλοντος πρόταση υπευθύνου του δικτύου αναφέρεται για πάσα χρήση.

Υπενθυμίζεται τέλος ότι ο προϋπολογισμός που προβλέπεται για το άρθρο 10, για την περίοδο 1995-1999, ανέρχεται σε 395 εκατ. ECU. Από το φάκελο αυτό, 65 εκατ. ECU έχουν ήδη αναληφθεί για τους τομείς των ενεργειών με καινοτόμο χαρακτήρα και 80 εκατ. ECU θα αναληφθούν προσεχώς για τους τομείς των αστικών έργων και των έργων πολεοδομίας. Οι πληρωμές, λαμβανομένου υπόψη του συστήματος προκαταβολών, αντιπροσωπεύουν προς το παρόν ποσό της τάξης των 26 εκατ. ECU.
ΓΡΑΠΤΗ ΕΡΩΤΗΣΗ E-0863/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Δημόσια υγεία

Σχετικά με το κονδύλιο του προϋπολογισμού Β3-4300: Δημόσια υγεία, προώθηση της υγείας, ενημέρωση για την υγεία, εκπαίδευση για την υγεία και κατάρτιση σε θέματα υγείας, ερωτάται η Ευρωπαϊκή Επιτροπή εάν υπάρχουν επιχορηγήσεις για την Ιταλία και, σε καταφατική περίπτωση, να τις ανακοινώσει, χωριστά για κάθε ένωση και για κάθε δραστηριότητα.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (25 Απριλίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0814/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Κοινοτικές επιχορηγήσεις σε ενώσεις, ΜΚΟ και διάφορους οργανισμούς

Σχετικά με το κονδύλι Β7-611 (Ρόλος των γυναικών στην ανάπτυξη) θα μπορούσε η Επιτροπή να ανακοινώσει τον πλήρη κατάλογο των ενώσεων, ΜΚΟ ή οργανισμών που έτυχαν κοινοτικών επιχορηγήσεων και το ακριβές ποσό αυτών των επιχορηγήσεων κατά το παρελθόν λήξαν οικονομικό έτος, δηλαδή το 1996;

Απάντηση του κ.Pinheiro εξ ονόματος της Επιτροπής (7 Απριλίου 1997)

Bρετανικό Συμβούλιο: 654 541 Ecus. Κατάρτιση σχετικά με θέματα ίσης μεταχείρισης των φύλων σε 10 χώρες Αφρικής, Καραϊβικής, Ειρηνικού, προοριζόμενη κατά προτεραιότητα για πολιτικούς και διοικητικούς ιθύνοντες.

Βασιλικό Ινστιτούτο Τροπικών (KIT): 736 029 Ecus. Μελέτες, τεχνική βοήθεια και παρακολούθηση της ενσωμάτωσης θεμάτων ίσης μεταχείρισης των φύλων στις πολιτικές, τις στρατηγικές, τα προγράμματα και τα σχέδια συνεργασίας.

Cowiconsult (Δανία): 76.173 Ecus. Μελέτη για τον καθορισμό κριτηρίων αξιολόγησης της θέσης σε εφαρμογή του από 15 Δεκεμβρίου 1995 ψηφίσματος του Συμβουλίου όσον αφορά την ενσωμάτωση θεμάτων ίσης μεταχείρισης των φύλων στις πολιτικές ανάπτυξης.

Σύμβαση πλαίσιο για την παροχή τεχνικής βοήθειας όσον αφορά την ενσωμάτωση θεμάτων ίσης μεταχείρισης των φύλων στις πολιτικές, στρατηγικές, τα προγράμματα και τα σχέδια: 600.000 Ecus.

APDC (Aσία, Κέντρο Ανάπτυξης Ειρηνικού (Μη Κυβερνητικός Οργανισμός (ΜΚΟ), Μαλαισία): παρακολούθηση ενεργειών μετά τη Συνδιάσκεψη του Πεκίνου στην Ασία (περιφερειακός συντονισμός): 271.778 Ecus.

Ίδρυμα Esperanza (ΜΚΟ, Κολομβία): πιλοτικό σχέδιο έρευνας, ευαισθητοποίησης, συλλογής και διάχυσης πληροφοριών όσον αφορά τη σωματεμπορία γυναικών στην Κολομβία: 148.679 Ecus.

WIDE (Δίκτυο γυναικών για την ανάπτυξη, Ευρώπη): υποστήριξη ΜΚΟ Λατινικής Αμερικής για πρωτοβουλίες που θα αποτελούν συνέχεια της Συνδιάσκεψης του Πεκίνου: 286.860 Ecus.

ACORD (Aσιατικό Κέντρο για την Οργάνωση Έρευνας και Ανάπτυξης (ΜΚΟ, Ινδία)): ευαισθητοποίηση και επιμόρφωση εκπαιδευτών σε θέματα ίσης μεταχείρισης των φύλων προκειμένου να ενισχυθεί η τεχνογνωσία των ΜΚΟ: 114.459 Ecus.

Oxfam (ΜΚΟ, Βρετανία και Ιρλανδία): έρευνα όσον αφορά το ρόλο των ΜΚΟ σε θέματα ίσης μεταχείρισης των φύλων στο Λίβανο: 35.710 Ecus.

IDF (Διεθνές Ίδρυμα Διαλόγου (Κάτω Χώρες)): οικονομική συμμετοχή στη διοργάνωση σεμιναρίου στο Αμμάν (7-9 Μαρτίου 1997) όσον αφορά τις ενδοοικογενειακές σχέσεις στις μεταβαλλόμενες κοινωνίες: 42.514 Ecus.
ΓΡΑΠΤΗ ΕΡΩΤΗΣΗ E-0859/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Ασφάλεια στον τόπο εργασίας

Σχετικά με το κονδύλιο του προϋπολογισμού Β3-4310: Προστασία της υγείας, της υγιεινής και της ασφάλειας στον τόπο εργασίας, συμπεριλαμβανομένων επιχορηγήσεων προς το Διεθνές Γραφείο Εργασίας, ερωτάται η Ευρωπαϊκή Επιτροπή εάν υπάρχουν επιχορηγήσεις για την Ιταλία και, σε καταφατική περίπτωση, να τις ανακοινώσει, χωριστά για κάθε ένωση και για κάθε δραστηριότητα.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (25 Απριλίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0809/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Κοινοτικές επιχορηγήσεις σε ενώσεις, ΜΚΟ και διάφορους οργανισμούς

Σχετικά με το κονδύλι Β7-420 (Κοινοτικές δράσεις όσον αφορά τη συμφωνία ειρήνης που συνήφθη μεταξύ του Ισραήλ και της Οργάνωσης για την Απελευθέρωση της Παλαιστίνης (ΟΑΠ)) θα μπορούσε η Επιτροπή να ανακοινώσει τον πλήρη κατάλογο των ενώσεων, ΜΚΟ ή οργανισμών που έτυχαν κοινοτικών επιχορηγήσεων και το ακριβές ποσό αυτών των επιχορηγήσεων κατά το παρελθόν λήξαν οικονομικό έτος, δηλαδή το 1996;

Απάντηση του κ. Marin εξ ονόματος της Επιτροπής (11 Απριλίου 1997)

Δεν έχουν γίνει δεσμεύσεις, βάσει του κονδυλίου του προϋπολογισμού Β7-420 (κοινοτικές ενέργειες που συνδέονται με τη συμφωνία ειρήνης μεταξή της Οργανώσεως για την Απελευθέρωση της Παλαιστίνης (ΟΑΠ) και του Ισραήλ) υπέρ καμίας ένωσης ή μη κυβερνητικού οργανισμού ή οποιουδήποτε μη κυβερνητικού φορέα κατά το οικονομικό έτος 1996.

Κατά τη διάσκεψη των χορηγών του Οκτωβρίου 1993, που έγινε μετά την υπογραφή της διακήρυξης των αρχών μεταξή Ισραήλ και ΟΑΠ, η Κοινότητα δέσμευσε 500 εκατ. ECU για τη μακροπρόθεσμη κοινωνική και οικονομική ανάπτυξη της Δυτικής Οχθης και της Λωρίδας της Γάζας, από τα οποία τα 250 εκατ. ECU για δάνεια και τα 250 εκατ. ECU για επιχορηγήσεις. Οι επιχορηγήσεις έπρεπε να διατίθενται κατά 50 εκατ. ECU ανά έτος, μεταξύ του 1994 και του 1998, από κονδύλιο του προϋπολογισμού που δημιουργήθηκε ειδικά για το σκοπό αυτό, το Β7-420.

Για τη διαδικασία ανάπτυξης είναι αναγκαίο οι αρχές της κυβέρνησης να συνδέονται πλήρως με τον προγραμματισμό και την εφαρμογή των πόρων των χορηγών 7 και η πολιτική της Επιτροπής, άλλωστε, συνίσταται στην υποστήριξη της Παλαιστινιακής Αρχής κατά την ανάληψη των τοπικών κυβερνητικών καθηκόντων της. Για το λόγο αυτό, οι πόροι που διατίθενται βάσει του κονδυλίου Β7-420 έχουν προγραμματιστεί με την Παλαιστινιακή Αρχή.

Παρ'όλα αυτά, η Επιτροπή αναγνωρίζει τον ζωτικό ρόλο που έπαιξαν οι μη κυβερνητικές οργανώσεις στην κοινωνική, οικονομική και πολιτική ζωή της Δυτικής Οχθης και της Λωρίδας της Γάζας. Για το λόγο αυτό, η Επιτροπή υποστηρίζει τώρα περίπου 50 ευρωπαϊκές και παλαιστινιακές μη κυβερνητικές οργανώσεις από διάφορα άλλα κονδύλια του προϋπολογισμού. Η Επιτροπή διαθέτει κατάλογο των οργανώσεων αυτών.
ΓΡΑΠΤΗ ΕΡΩΤΗΣΗ E-0858/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Περιβάλλον

Σχετικά με το κονδύλιο του προϋπολογισμού Β4-304: Νομοθεσία και λοιπές γενικές ενέργειες συνδεδεμένες με το πέμπτο πρόγραμμα για το περιβάλλον, ερωτάται η Ευρωπαϊκή Επιτροπή εάν υπάρχουν επιχορηγήσεις για την Ιταλία και, σε καταφατική περίπτωση, να τις ανακοινώσει, χωριστά για κάθε ένωση και για κάθε δραστηριότητα.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (25 Απριλίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0862/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Καταπολέμηση του καρκίνου

Σχετικά με το κονδύλιο του προϋπολογισμού Β3-4301: Καταπολέμηση του καρκίνου, ερωτάται η Ευρωπαϊκή Επιτροπή εάν υπάρχουν επιχορηγήσεις για την Ιταλία και, σε καταφατική περίπτωση, να τις ανακοινώσει, χωριστά για κάθε ένωση και για κάθε δραστηριότητα.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (25 Απριλίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0177/97 υποβολή: Roberta Angelilli (NI) προς την Επιτροπή (3 Φεβρουαρίου 1997)

Θέμα: Συμβάσεις ασφάλισης για τις οργανώσεις εθελοντών

Η ιταλική νομοθεσία (νόμος πλαίσιο για την εθελοντική εργασία αριθ. 266 της 11.8.1991 και απόφαση του Υπουργείου Βιομηχανίας, Εμπορίου και Βιοτεχνίας της 14.2.1992) προβλέπει την υποχρέωση των οργανώσεων εθελοντών να συνάπτουν, για λογαριασμό όλων των μελών τους που παρέχουν εθελοντικές υπηρεσίες, συμβάσεις ασφάλισης για τα ατυχήματα, τις επαγγελματικές ασθένειες και την αστική ευθύνη έναντι τρίτων.

Ερωτάται η Επιτροπή εάν υφίσταται κανονιστικό πλαίσιο αναφοράς στο επίπεδο της Ευρωπαϊκής Ένωσης σχετικά με τις υποχρεώσεις των οργανώσεων εθελοντών να συνάπτουν συμβάσεις ασφάλισης για λογαριασμό των μελών τους που παρέχουν υπηρεσίες.

Συγκεκριμένα, εάν υφίστανται παρόμοιες υποχρεώσεις, ζητείται από την Επιτροπή να καταστήσει γνωστές τις προβλεπόμενες υποχρεωτικές εγγυήσεις, τις διαδικασίες και τα ανώτατα όρια των ενδεχόμενων απαλλαγών.

Απάντηση του κ. Monti εξ ονόματος της Επιτροπής (7 Απριλίου 1997)

Σε κοινοτικό επίπεδο δεν υφίστανται ειδικές διατάξεις που να θεσπίζουν την υποχρέωση των οργανώσεων εθελοντών να συνάπτουν, για λογαριασμό των μελών τους ή των εξαρτημένων από αυτά, συμβάσεις ασφάλισης για τις επαγγελματικές ασθένειες ή την αστική ευθύνη έναντι τρίτων.

Εντούτοις, όσον αφορά τους εθελοντικά εργαζόμενους για την ανάπτυξη, το Συμβούλιο ενέκρινε στις 13 Ιουνίου 1985 σύσταση για την κοινωνική προστασία τους ((85/308/ΕΟΚ - ΕΕ L 163 της 22.6.1985. )). Σύμφωνα με τη σύσταση αυτή τα κράτη μέλη οφείλουν να καταβάλλουν προσπάθειες προκειμένου να εφαρμοστεί ένα σύστημα που θα επιτρέπει την κατάλληλη κοινωνική προστασία των εθελοντικά εργαζομένων για την ανάπτυξη. Η Επιτροπή υπέβαλε στις 31 Μαρτίου 1992 ((Έγγρ. SEC(92) 59 τελικό. )) μία πρώτη έκθεση εφαρμογής αυτής της σύστασης και μία δεύτερη έκθεση προβλέπεται για το 1997.
ΓΡΑΠΤΗ ΕΡΩΤΗΣΗ E-0860/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Καταπολέμηση του ΑΙDS

Σχετικά με το κονδύλιο του προϋπολογισμού Β3-4303: Καταπολέμηση του AIDS και ορισμένων άλλων μεταδοτικών ασθενειών, ερωτάται η Ευρωπαϊκή Επιτροπή εάν υπάρχουν επιχορηγήσεις για την Ιταλία και, σε καταφατική περίπτωση, να τις ανακοινώσει, χωριστά για κάθε ένωση και για κάθε δραστηριότητα.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (25 Απριλίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0869/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Ο αθλητισμός στην Ευρώπη

Σχετικά με το κονδύλιο του προϋπολογισμού Β3-305: ο αθλητισμός στην Ευρώπη για το οικονομικό έτος 1995, ερωτάται η Ευρωπαϊκή Επιτροπή εάν υπάρχουν επιχορηγήσεις για την Ιταλία και, σε καταφατική περίπτωση, να τις ανακοινώσει, χωριστά για κάθε ένωση και για κάθε δραστηριότητα.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (25 Απριλίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0816/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Κοινοτικές επιχορηγήσεις σε ενώσεις, ΜΚΟ και διάφορους οργανισμούς

Σχετικά με το κονδύλι Β7-631 (ενισχύσεις στις πολιτικές και τα δημογραφικά προγράμματα στις αναπτυσσόμενες χώρες και παρακολούθηση της Διάσκεψης για τον πληθυσμό και την ανάπτυξη) θα μπορούσε η Επιτροπή να ανακοινώσει τον πλήρη κατάλογο των ενώσεων, ΜΚΟ ή οργανισμών που έτυχαν κοινοτικών επιχορηγήσεων και το ακριβές ποσό αυτών των επιχορηγήσεων κατά το παρελθόν λήξαν οικονομικό έτος, δηλαδή το 1996;

Απάντηση του κ. Marin εξ ονόματος της Επιτροπής (14 Απριλίου 1997)

>TABLE>
ΓΡΑΠΤΗ ΕΡΩΤΗΣΗ E-0626/97 υποβολή: Luigi Moretti (NI) προς την Επιτροπή (4 Μαρτίου 1997)

Θέμα: Κρατικές ενισχύσεις

Με το νομοθετικό διάταγμα αριθ. 669 της 31ης Δεκεμβρίου 1996, το ιταλικό κράτος θέσπισε ενισχύσεις υπέρ όσων αγοράζουν επιβατικά αυτοκίνητα στην Ιταλία.

Το ανωτέρω νομοθετικό διάταγμα, μολονότι δεν περιέχει διατάξεις που ευνοούν ορισμένες εταιρείες κατασκευής αυτοκινήτων, είναι εις βάρος των πωλητών επιβατικών αυτοκινήτων που ασκούν τη δραστηριότητά τους εκτός Ιταλίας, κυρίως δε κοντά στα σύνορα.

Συμβιβάζεται, συνεπώς, το ανωτέρω νομοθετικό διάταγμα με την κοινοτική νομοθεσία για τους κανόνες του ανταγωνισμού και τις κρατικές ενισχύσεις;

Απάντηση του κ. Van Miert εξ ονόματος της Επιτροπής (11 Απριλίου 1997)

Απ' ό,τι γνωρίζει η Επιτροπή ο νόμος που θέσπισε η Ιταλική Κυβέρνηση προβλέπει τη χορήγηση ενισχύσεων στους καταναλωτές ανεξαρτήτως της προέλευσης του αυτοκινήτου. Αφορά δε τόσο τα μη ιταλικά όσο και τα μη ευρωπαϊκά αυτοκίνητα. Εξάλλου, ο νόμος δεν θέτει κάποιους όρους, π.χ. τεχνικές προδιαγραφές, οι οποίες θα ήταν πιθανότερο να τηρηθούν από ορισμένους παραγωγούς. Κατά συνέπεια, ο νόμος δεν φαίνεται να παραβιάζει τις διατάξεις σχετικά με τις κρατικές ενισχύσεις (ειδικά το άρθρο 92(1) της συνθήκης ΕΚ).

Η περίπτωση αυτή είναι ανάλογη με τις περιπτώσεις παροχής κινήτρων στους καταναλωτές για την αντικατάσταση παλιών αυτοκινήτων ή για την αγορά καταλυτικών αυτοκινήτων που χορήγησαν άλλα κράτη μέλη, όπου λόγω του μη διακριτικού χαρακτήρα των κινήτρων η Επιτροπή έκρινε ότι δεν ευνοούσαν ορισμένους κατασκευαστές αυτοκινήτων και κατά συνέπεια δεν παραβίαζαν το άρθρο 92 (1) της συνθήκης ΕΚ.
ΓΡΑΠΤΗ ΕΡΩΤΗΣΗ E-0458/97 υποβολή: Cristiana Muscardini (NI), Amedeo Amadeo (NI), Roberta Angelilli (NI), Spalato Bellerι (NI), Marco Cellai (NI), Gianfranco Fini (NI), Sebastiano Musumeci (NI), Gastone Parigi (NI), Salvatore Tatarella (NI) και Antonio Trizza (NI) προς την Επιτροπή (19 Φεβρουαρίου 1997)

Θέμα: Διαδικασίες για παραβίαση κατά της Ιταλίας

Λαμβάνοντας υπόψη ότι, στις Βρυξέλλες, έχει επανειλημμένα ακουσθεί ότι μέχρι το 1995 επιβλήθησαν στην Ιταλία πρόστιμα της τάξης των 50.000 δισεκατομμυρίων,

ερωτάται η Επιτροπή ποιες διαδικασίες για παραβίαση κινήθηκαν από το 1990 έως σήμερα κατά της Ιταλίας, πόσες από αυτές ολοκληρώθησαν ή συνεχίζονται, σε ποιο ποσό ανέρχονται τα πρόστιμα που έχουν επιβληθεί μέχρι σήμερα στην Ιταλία, εάν τα πρόστιμα αυτά πρέπει να πληρωθούν και σε ποιες προθεσμίες.

Aπάντηση του κ. Santer εξ ονόματος της Επιτροπής (1η Απριλίου 1997)

Από την 1η Ιανουαρίου 1990 έως την 6η Μαρτίου 1997, η Επιτροπή κίνησε 838 διαδικασίες παράβασης κατά της Ιταλίας. Κατά την ίδια περίοδο, η Επιτροπή έθεσε στο αρχείο 708 διαδικασίες σχετικά με την Ιταλία. Στις 6 Μαρτίου 1997 οι υφιστάμενες διαδικασίες κατά της Ιταλίας ανέρχονταν σε 410.

Κανένα πρόστιμο δεν είχε μέχρι τότε επιβληθεί στην Ιταλία. Η Επιτροπή υπενθυμίζει ότι δεν έχει την εξουσία να προτείνει την επιβολή προστίμων κατά ενός κράτους μέλους που αντιτίθενται στο κοινοτικό δίκαιο. Κατ' εφαρμογήν του άρθρου 171 της Συνθήκης ΕΚ μπορεί να προτείνει χρηματική ποινή στο Δικαστήριο, όταν ένα κράτος μέλος δεν εκτελεί απόφασή του. Αποφάσισε να εφαρμόσει τη διαδικασία αυτή σε πέντε φακέλους, από τους οποίους οι δύο αφορούν την Ιταλία.

Στην υπόθεση σχετικά με την μη εφαρμογή της οδηγίας 75/442/ΕΟΚ για την εξάλειψη των στερεών αποβλήτων ((ΕΕ L 194 της 25.7.1975. )) στην Καμπανία, η Επιτροπή αποφάσισε να προτείνει πρόστιμο 123.900 ECU ανά ημέρα καθυστέρησης. Στην υπόθεση σχετικά με τη μη συμφωνία της ιταλικής νομοθεσίας προς την οδηγία 84/466/Ευρατόμ σχετικά με την προστασία από τις ακτινοβολίες όσων υποβάλλονται σε ιατρικές εξετάσεις και θεραπευτική αγωγή ((ΕΕ L 265 της 5.10.1984. )), το ποσό του προτεινόμενου προστίμου ανέρχεται σε 159.300 ΕCU ανά ημέρα καθυστέρησης. Μόλις κατατεθεί η πρόταση της Επιτροπής στο Δικαστήριο, το Δικαστήριο θα εκφέρει γνώμη επί της αρχής και του ποσού της χρηματικής ποινής που θα μπορούσε να επιβάλει.
ΓΡΑΠΤΗ ΕΡΩΤΗΣΗ E-0873/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Ταμείο Συνοχής 1994

Σχετικά με το Ταμείο Συνοχής 1994, ερωτάται η Ευρωπαϊκή Επιτροπή ποια είναι τα σχέδια που εγκρίθηκαν και επιχορηγήθηκαν στην Ιταλία και ποιο ήταν το ύψος των πιστώσεων για κάθε ένα από αυτά 7 ιδιαιτέρως θα ήθελα να πληροφορηθώ ποια σχέδια αφορούσαν το περιβάλλον και τις μεταφορές.

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-0872/97, E-0873/97 και E-0874/97 (7 Απριλίου 1997)

Σύμφωνα με το άρθρο 2 παράγραφος 2 του κανονισμού του Συμβουλίου (ΕΚ) αριθ. 1164/94 της 16ης Μαΐου 1994 ((ΕΕ L 130 της 25.5.1994 )) για την ίδρυση του Ταμείου Συνοχής, μόνο η Ελλάδα, η Ισπανία, η Πορτογαλία και η Ιρλανδία είναι επιλέξιμες για χρηματοδότηση του Ταμείου Συνοχής μέχρι το τέλος του 1999. Η Ιταλία, κατά συνέπεια, δεν είναι επιλέξιμη και γι' αυτό το λόγο δεν έχουν χρηματοδοτηθεί από το Ταμείο σχέδια στην Ιταλία.